Shkolla 'Educare' në Oklahoma, e ndërtuar me teknologji të gjelbër
Kjo shkollë përfaqëson sistemin më të mirë shtetëror të arsimit parashkollor në vend dhe konsiderohet si një kopsht natyral lodrash
Në pamje të parë, shkolla duket si një godinë e zakonëshme meqë është e ndërtuar me tulla, gurrë, dru dhe xham. Ndryshimi kryesor qendron në mjediset e brendëshme, por edhe jashtë, veçanërisht nëse i kushton vemendje këtij objekti të gjelbër. Shkolla “Educare” është sistemi më mirë shtetëror i edukimit parashkollor në vend dhe konsiderohet si një kopsht natyral lodrash, thotë Paula Gejts, drejtoreshë e “Educare” të Okllahomës. Ajo vë në dukje se sheshi i lodrave është projektuar në një mënyrë të atillë që elementët natyrorë, si gurët dhe dheu, të shërbejnë për ta bërë të sigurt lëvizjen në teritorin e saj. Studimet tregojnë se fëmijët janë të prirur të mësojnë më shumë, të mbajnë mënd më shume dhe të përmirësojnë rezultatet kur edukohen në ndërtesa që kanë më shumë dritë natyrale dhe ajër më të pastër brenda. Kjo ndërtesë e gjelbër i ka të gjitha këto karakteristika. Arkitekti Geri Risetar ishte menaxher projekti për ndërtimin e shkollës. Ai thekson se fëmijët këtu lozin në klasa të mëdha me shumë dritë dielli, të pajisura me banka dhe tavolina druri dhe me instalime të gjelbra. Vetëm duke parë sheshin e lodrave, kjo shkollë është si asnjë tjetër. Por më me rëndësi, kjo shkollë është e veçantë brenda, thotë Mark Grims, inxhinieri zbatues i projektit. Kjo qendër edukimi përmban elemente të artit në tërësinë e saj. Çdo klasë ka një vend të posaçëm nga ku prindërit dhe edukatorët e tjerë shikojnë fëmijët të angazhuar në aktivitete të ndryshme. Sipas Këshillit amerikan për ndërtimet e gjelbra, më shumë se 1000 shkolla në gjithë vendin kanë plotësuar tashmë kushtet ose po punojnë në këtë drejtim për t’u certifikuar si Udhëheqës në Projektet e Energjisë dhe Mjedist. Madje, çdo shkollë në Shtetet e Bashkuara që zgjerohet me ndërtime të reja po ndjek prirjet e gjelbra ose të paktën përfshin disa elemente të tilla.